विष्णुपद मंदिर वैष्णवों के लिए प्रमुख तीर्थ स्थलों में से एक विशिष्ट स्थान रखता है। इसका निर्माण, इंदौर की महारानी अहिल्याबाई सन 1766 ईस्वी में जयपुर के प्रसिद्ध स्थापत्य कलाकारों को बुलाकर कराया था। इस विशाल अष्टभुजी मंदिर की ऊंचाई 100 फुट है। भगवान विष्णु के चरण चिन्ह के कारण ही इसका नाम विष्णुपद है। यह चरण चिन्ह 13 इंच लंबा है। धार्मिक मान्यता है कि इसी स्थल पर भगवान विष्णु के साक्षात रुप में प्रकट हुए और गयासुर नामक के असुर का नाश किया था। मंदिर भुरे चट्टानी पत्थरों में निर्मित है, जो जिला मुख्यालय गया से 35 किलोमीटर उत्तर-पूर्व के कोण पर पत्थरकट्टी की पहाड़ी खदानों से निकले भूरे ग्रेनाइट पत्थरों से मंदिर का निर्माण कराया गया। अतः सलिला फल्गु नदी के पूर्वी तट पर बने इस मंदिर की भव्यता दूर से ही दृष्टिगोचर होने लगती है।